Çarçewa planê lezabezî de multecîyê Ukrayna do bieşkê heta hîrê serran Yewîya Ewropa de bimanê.
Goreyê ajansê multecîyan ê NYyî beno ke  4 mîlyon kesî Ukrayna ra vejîyê û destpêkerdişê hêrişanê Rûsya ra nata 875 hezar kesî Ukrayna ra vejîyayî.
454 hezar kesî şîyî Polonya, 116 hezar kesî şîyî Macaristan, 67 hezar kesî şîyî Slovakya, 45 hezar kesî şîyî Romanya û 79 hezar kesî şîyî Moldova.
Goreyê planê Yewîya Ewropa heta serrêke hemwelatîyê Ukrayna eşkenê welatanê înan de bimanê û heta ke multecîyî bi hawayêkê asayîyî bieşkê abigêrê no wext eşkeno di serran bêro dergkerdene.
Hemwelatîyê Ukrayna heta 90 rojan bê vîze eşkenê şorê Yewîya Ewropa.
No pêşnîyaz 2001 de şerê Balkanan ra dima amebi amadekerdene.
